Τα καταστήματα του κεντρικού δρόμου του Δίου
Creators: name: Τεστεκίδου, Ειρήνη Δημοσθένη
Publisher: name: Aristotle University of Thessaloniki
Year: 2013
Subjects: Καταστήματα
Δίον
Shops
Dion

description: Τα καταστήματα του κεντρικού δρόμου βρίσκονται στο νότιο τμήμα του τετραγώνου της αγοράς, στην είσοδο από τη νότια πύλη του τείχους. Το επίμηκες κτήριο στο οποίο συμπεριλαμβάνονται τα καταστήματα είναι ένα στωικό οικοδόμημα στο οποίο ανήκε πιθανότατα και η βεσπασιανή. Σ’ αυτό συμπεριλαμβάνονται δυο προσβάσεις στο ανώτερο άνδηρο, το νότιο κλιμακοστάσιο και ο χώρος V. Η στοά μπροστά του πρόσφερε στέγη στους διερχόμενους προστατεύοντάς τους από τις καιρικές συνθήκες. Δεκατέσσερα καταστήματα ανοίγονται πίσω από την στοά με μεγάλες εισόδους που πιθανότατα κλείνονταν με ξύλινες κάθετες σανίδες και μια μικρή πόρτα. Στο εσωτερικό είναι δύσκολο να αποκαταστήσουμε τη μορφή τους γιατί στα περισσότερα καταστήματα δεν διατηρούνται στοιχεία που θα βοηθούσαν σ’ αυτό. Μόνο για το κατάστημα VI γνωρίζουμε την ύπαρξη ενός θρανίου στο νότιο τοίχο και μια εστία στη ΝΔ γωνία του, ενώ κοντά στο βόρειο τοίχο υπήρχαν στο έδαφος τοποθετημένα αγγεία. Στα άλλα καταστήματα ενδεχομένως υπήρχαν ξύλινες κατασκευές, όπως πάγκοι και άλλα έπιπλα που εξυπηρετούσαν τις διάφορες λειτουργίες. Όσον αφορά την στέγαση του χώρου είναι πιθανότερο ότι ο χώρος καλυπτόταν ως και την στοά με ενιαία μονόρριχτη στέγη. Η δίρριχτη στέγη, που αποτελεί μια δεύτερη δυνατότητα, λόγω της στοάς που βρισκόταν στα δυτικά τους στο ανώτερο άνδηρο θα απαιτούσε ιδιαιτέρως μεγάλο ύψος. Όμως κανένα στοιχείο δεν υποστηρίζει την παρουσία ορόφου στα καταστήματα, γι’ αυτό θεωρούμε πιθανότερη την στέγαση με μονόρριχτη στέγη. Η αξιολόγηση των κινητών ευρημάτων με βάσει τα στρωματογραφικά δεδομένα ήταν σημαντική περισσότερο όσον αφορά τη χρονολόγηση, ενώ δεν συνέβαλε όσο αναμενόταν στην κατανόηση της χρήσης των χώρων. Ένα από τα σημαντικότερα στοιχεία που απέδωσε ήταν η ένδειξη της παρουσίας υαλουργείου σε κάποιον από τους γειτονικούς χώρους, ίσως στο επίπεδο του ανδήρου της Αγοράς. Η θέση των καταστημάτων στον κύριο δρόμο της πόλης, κοντά στην πύλη του τείχους, είναι κεντρική και υποδηλώνει ταυτόχρονα τον εμπορικό τους χαρακτήρα. Όμως δεν μπορεί να αναγνωριστεί με βεβαιότητα η λειτουργία του κάθε χώρου. Ίσως ήταν χώροι εμπορικής διακίνησης τροφίμων που δεν απαιτούσαν ιδιαίτερες εγκαταστάσεις εργαστηρίων, δηλαδή κρεοπωλεία και παντοπωλεία ή χώροι πώλησης φαγητού με τα οποία μπορούμε να συνδέσουμε και την ύπαρξη μικρών εστιών. Δεν μπορούμε να αποκλείσουμε την πιθανότητα εντός του συγκροτήματος να τελούνταν και κάποιες εργαστηριακές δραστηριότητες, μικρής όμως κλίμακας, εφόσον ο ίδιος ο χώρος δεν επέτρεπε μεγαλύτερη λόγω της έκτασής τους. Τα καταστήματα αποτελούν ένα τμήμα του ενιαίου οικοδομικού προγράμματος που υλοποιήθηκε στο τετράγωνο της Αγοράς στις αρχές του 3ου αι. μ.Χ., δηλαδή θεωρούμε τα καταστήματα σύγχρονα με την Αγορά, το Ωδείο και τις Μεγάλες Θέρμες. Ο χώρος μετά την ανέγερση του παλαιοχριστιανικού τείχους παύει πιθανόν να χρησιμοποιείται με την ίδια λειτουργία. Ωστόσο, θεωρούμε πολύ πιθανό τα καταστήματα ΙΧ-ΧΙΙ να μετασκευάζονται και να συνεχίζουν να λειτουργούν και αργότερα. Τέλος τα στρωματογραφικά δεδομένα κάτω από το επίπεδο των δαπέδων των καταστημάτων έδειξαν ότι υπάρχουν επιμήκεις τοίχοι οι οποίοι μαρτυρούν την ύπαρξη ενός οικοδομήματος μεγάλων διαστάσεων που πιθανόν ανάγεται στους ελληνιστικούς χρόνους.
description: The shops of the main street are in the southern part of the market square, at the entrance from the south gate of the wall. The elongated building that included shops is a stoic building, in which there was probably a latrine. This would include two accesses to the upper terrace, the south stairwell and the space V. The front porch offered shelter to people passing, who were protecting them from the weather contitions. Fourteen stores were opened behind the portico with large entrances presumably closed with wooden vertical slats and a small door. Inside it is hard to regain their form because most of the stores do not keep evidence that could help in this. Only in the shop VI we know that there is a bench to the south wall and a hearth in SW corner, while near the north wall there were vessels. In the other stores, where there were probably wooden structures, such as benches and other furniture they served various functions. Regarding the space it is likely that the whole area was covered with a single pitched roof. The gabled roof, which is a second option, because of the arcade to the west in the upper terrace, would require a great height. But no evidence supports the presence of floor in the stores, so it is more possible that there was a pitched roof. The evaluation findings, based on stratigraphic data, was more important in terms of dating, while they have not contributed as expected in understanding the use of the premises. One of the most significant elements that were proved was the indication of the presence of a glasswork in the neighboring areas, perhaps at the level of the Market terrace. The location of the shops in the main street of the city, near the gate of the wall, is central and it simultaneously indicates the commercial status of them. But it cannot be identified with the function of each space with certainty. Maybe they were commercialized food places that did not require special laboratory facilities, i.e. butchers and grocery stores and selling food. We cannot exclude the possibility that in the aggregation took place and low level laboratory activities, might have taken place, since the space itself did not allow higher activities due to its limited size. The shops are part of the single building program that was implemented at the Market Square in the early 3rd century AD, so we consider them of the same age with the Market, the Odeon and Great Thermes. The space after the construction of the early Byzantine wall possibly wasn’t used with the same function. However, we think that the shops IX-XII possibly were reformed and continued to be used later. Finally, the stratigraphic data below the level of the floors of the stores showed longitudinal walls which reveal the existence of a large building that likely is dated to the Hellenistic period.